**When is the Earliest Time to *Daven Minchah*?**

Rabbi Michael Taubes

**.1שמות פרשת תצוה פרק כט**

(לט) את הכבש האחד תעשה בבקר ואת הכבש השני תעשה בין הערבים:

(מ) ועשרן סלת בלול בשמן כתית רבע ההין ונסך רביעת ההין יין לכבש האחד:

(מא) ואת הכבש השני תעשה בין הערבים כמנחת הבקר וכנסכה תעשה לה לריח ניחח אשה ליקוק:

**.2במדבר פרשת פינחס פרק כח**

(ג) ואמרת להם זה האשה אשר תקריבו ליקוק כבשים בני שנה תמימם שנים ליום עלה תמיד:

(ד) את הכבש אחד תעשה בבקר ואת הכבש השני תעשה בין הערבים:

**.3רש"י במדבר פרשת פינחס פרק כח**

(ד) את הכבש אחד - אף על פי שכבר נאמר בפרשת ואתה תצוה (שמות כט, לח) וזה אשר תעשה וגו', היא היתה אזהרה לימי המלואים, וכאן צוה לדורות:

**.4שמות פרשת בא פרק יב**

(ה) שה תמים זכר בן שנה יהיה לכם מן הכבשים ומן העזים תקחו:

(ו) והיה לכם למשמרת עד ארבעה עשר יום לחדש הזה ושחטו אתו כל קהל עדת ישראל בין הערבים:

**.5רש"י שמות פרשת בא פרק יב**

(ו) בין הערבים - משש שעות ולמעלה קרוי בין הערבים, שהשמש נוטה לבית מבואו לערוב. ולשון בין הערבים נראה בעיני אותן שעות שבין עריבת היום לעריבת הלילה, עריבת היום בתחלת שבע שעות מכי ינטו צללי ערב (ירמיהו ו ד), ועריבת הלילה בתחילת הלילה. ערב לשון נשף וחשך, כמו (ישעיהו כד יא) ערבה כל שמחה:

**.6ירמיהו פרק ו**

(ד) קדשו עליה מלחמה קומו ונעלה בצהרים אוי לנו כי פנה היום כי ינטו צללי ערב:

**.7תלמוד בבלי מסכת ברכות דף כו עמוד ב**

איתמר, רבי יוסי ברבי חנינא אמר: תפלות אבות תקנום; רבי יהושע בן לוי אמר: תפלות כנגד תמידין תקנום. תניא כוותיה דרבי יוסי ברבי חנינא, ותניא כוותיה דרבי יהושע בן לוי…ותניא כוותיה דרבי יהושע בן לוי…ומפני מה אמרו תפלת המנחה עד הערב - שהרי תמיד של בין הערבים קרב והולך עד הערב; רבי יהודה אומר: עד פלג המנחה, שהרי תמיד של בין הערבים קרב והולך עד פלג המנחה…ואיזו היא מנחה גדולה - משש שעות ומחצה ולמעלה; ואיזו היא מנחה קטנה - מתשע שעות ומחצה ולמעלה…אלא: תפלות אבות תקנום, ואסמכינהו רבנן אקרבנות.

**.8רש"י מסכת ברכות דף כו עמוד ב**

אבות תקנום - כדקתני בברייתא לקמיה.

כנגד תמידים תקנום - אנשי כנסת הגדולה.

מנחה גדולה - אם בא להקדים תמיד של בין הערבים אינו יכול להקדימו קודם שש שעות ומחצה, דבין הערבים כתיב ביה מכי ינטו צללי ערב, משהחמה נוטה למערב, דהיינו משש שעות ומחצה ולמעלה, דאמר מר: חצי שש וחצי שבע - חמה עומדת בראש כל אדם, באמצע הרקיע (פסחים דף צ"ד א').

מנחה קטנה - זמן תמיד של בין הערבים בכל יום מתשע שעות ומחצה ולמעלה, כדתנן בתמיד נשחט (דף נח א): נשחט בשמונה ומחצה וקרב בתשע ומחצה, והתם מפרש טעמא.

**.9תלמוד בבלי מסכת פסחים דף צד עמוד א**

תדע, שבחמש חמה במזרח ובשבע חמה במערב, חצי שש וחצי שבע חמה עומדת בראש כל אדם.

**.10תלמוד בבלי מסכת פסחים דף נח עמוד א**

משנה. תמיד נשחט בשמונה ומחצה, וקרב בתשעה ומחצה. בערבי פסחים נשחט בשבע ומחצה, וקרב בשמונה ומחצה, בין בחול בין בשבת. חל ערב פסח להיות בערב שבת - נשחט בשש ומחצה, וקרב בשבע ומחצה, והפסח אחריו.

**.11רש"י מסכת פסחים דף נח עמוד א**

תמיד - של בין הערבים.

וקרב - בתשעה ומחצה - גמר הקרבתו, שהיו שוהין שעה אחת בעשייתו, ובגמרא מפרש טעמא.

ערבי פסחים - מקדמינן ליה, משום דבעי למיעבד פסח אחריו, בברייתא מפרש בגמרא מנא לן דפסח אחר תמיד.

חל ערב פסח בערב שבת - בעינן לאקדומי טפי, משום דבעי לשחוט פסח אחריו ולצלותו מבעוד יום.

**.12תלמוד בבלי מסכת פסחים דף נח עמוד א**

מנא הני מילי? - אמר רבי יהושע בן לוי: דאמר קרא את הכבש אחד תעשה בבקר ואת הכבש השני תעשה בין הערבים, חלקהו לבין שני ערבים, שתי שעות ומחצה לכאן שתי שעות ומחצה לכאן, ושעה אחת לעשייתו. מתיב רבא: בערבי פסחים נשחט בשבע ומחצה, וקרב בשמונה ומחצה, בין בחול בין בשבת. ואי סלקא דעתך בשמונה ומחצה דאורייתא - היכי מקדמינן ליה? - אלא אמר רבא: מצותו דתמיד משינטו צללי ערב. מאי טעמא - דאמר קרא בין הערבים - מעידנא דמתחיל שמשא למערב. הלכך, בשאר ימות השנה דאיכא נדרים ונדבות, דרחמנא אמר עליה חלבי השלמים ואמר מר: (עליה חלבי השלמים) - עליה השלם כל הקרבנות כולם - מאחרינן ליה תרתי שעי, ועבדינן ליה בשמונה ומחצה. בערבי פסחים, דאיכא פסח אחריו - קדמינן ליה שעה אחת, ועבדינן ליה בשבע ומחצה. חל ערב פסח להיות ערב שבת, דאיכא נמי צלייתו דלא דחי שבת - מוקמינן ליה אדיניה בשש ומחצה.

**.13ויקרא פרשת צו פרק ו**

(ה) והאש על המזבח תוקד בו לא תכבה ובער עליה הכהן עצים בבקר בבקר וערך עליה העלה והקטיר עליה חלבי השלמים:

**.14רש"י מסכת פסחים דף נח עמוד א**

בין הערבים - משש שעות ולמעלה שהצל נוטה קרינן בין הערבים, והוה ליה למכתב בערב ושני בדבוריה, וכתב בין הערבים - לדרשה: חלוק הערב לשני חלקים, שתי שעות ומחצה לכאן קודם לעשייתו, ושתי שעות ומחצה לכאן לאחר עשייתו.

אלא אמר רבא - כולה תקנתא דרבנן היא, דמדאורייתא כל שש שעות אחרונות כשירות, דהיינו מכי ינטו צללי ערב, דהיינו מחצי שבע ואילך שהחמה נוטה למערב והצל למזרח, כשאדם עומד כנגד החמה צלו נוטה למזרח, חצי שש וחצי שבע היא עומדת באמצע הרקיע, ואין צל נוטה אלא צל כל אדם תחתיו.

ואמר מר - לקמן בהאי פירקא.

עליה חלבי השלמים - על תמיד של שחר השלם כל הקרבנות, ולא תשלימם על תמיד הערב, דלאחר תמיד הערב לא תקריב קרבן, לפיכך, אף על פי שזריזים מקדימין למצות - התקינו לאחרה, כדי שיביאו נדריהם ונדבותיהן ויהא כשר להקריבן, ובשבת נמי, אף על גב דליכא נדרים ונדבות - מאחרינן ליה משום סדר גזירת נדרים ונדבות דחול, כדמפרש לקמן.

צליית פסח אינו דוחה שבת - מפני שצורך הדיוט היא, ויכול לצלות מבעוד יום.

ומוקמינן ליה אדיניה - מכי ינטו הצללים, דהיינו בשש ומחצה.

**.15דברים פרשת ראה פרק טז**

(ו) כי אם אל המקום אשר יבחר יקוק אלהיך לשכן שמו שם תזבח את הפסח בערב כבוא השמש מועד צאתך ממצרים:

**.16רש"י דברים פרשת ראה פרק טז**

(ו) בערב כבוא השמש מועד צאתך ממצרים - הרי שלשה זמנים חלוקים; בערב משש שעות ולמעלה זבחהו, וכבוא השמש תאכלהו, ומועד צאתך, אתה שורפהו. כלומר, נעשה נותר ויצא לבית השרפה:

**.17תלמוד בבלי מסכת פסחים דף נח עמוד ב**

תנו רבנן: תמיד קודם לפסח.

**.18רש"י מסכת פסחים דף נח עמוד ב**

תמיד - של בין הערבים קודם לפסח.

**.19תלמוד בבלי מסכת פסחים דף נט עמוד א**

יאוחר דבר שנאמר בו בערב ובין הערבים לדבר שלא נאמר בו בערב אלא בין הערבים בלבד.

**.20רש"י מסכת פסחים דף נט עמוד א**

יאוחר דבר כו' - טעמא דרישא קא מפרש, תמיד קודם לפסח, דדין הוא שיאוחר הפסח שנאמר בו בערב ובין הערבים תזבח את הפסח בערב (דברים טז) ושחטו אותו וגו' (שמות יב), לתמיד שלא נאמר בו אלא את הכבש השני תעשה בין הערבים (במדבר כח).

**.21תלמוד ירושלמי (וילנא) מסכת פסחים פרק ה**

הלכה א

נמצאת אומר שהתמיד קרב בתשע שעות ומחצ'. א"ר יוסה הדא דתימר למצוה אבל לעיכוב הדא היא דתנינן שחטו קודם לחצות פסול לאחר חצות מיד כשר. קודם לתמיד כשר.

**.22קרבן העדה מסכת פסחים פרק ה**

הלכה א

ה"ג נמצאת אומר שהפסח קרב בט' שעות ומחצה ונמצאת אומר שהתמיד קרב בט' ומחצה. וה"פ השתא דילפינן דבין הערבים דפסח הוא לאחר ט' שעות ומחצה ה"ה בין הערבים דתמיד נמי לאחר ט' שעות ומחצה:

הדא דתימר. לא אמרן שקרב בט' ומחצה אלא למצוה אבל לעיכוב אם שחטו מו' שעות ולמעלן כשר כדתנן לקמן בפרקין דאם שחט הפסח לאחר חצות כשר:

**.23פני משה מסכת פסחים פרק ה**

הלכה א

הדא דתימר למצוה. הא דתנינן הכא שהתמיד קודם להפסח למצוה לכתחלה:

אבל לעיכוב. שמעינן מן הדא היא דתנינן לקמן בפרקין שחטו וכו' שאינו מעכב ואם שחטו קודם לתמיד כשר. ומשום דמקשי עלה כדלקמיה קאמר לה ר' יוסה הכא אע"ג דמשנה ערוכה היא:

**.24בית הבחירה (מאירי) מסכת פסחים דף נח עמוד א**

אע"פ ששחיטת התמיד בכל השנה כשהיא בשמונה ומחצה תקנת חכמים היא כמו שביארנו מ"מ יש בה סמך מן המקרא והוא שנאמר ואת הכבש השני תעשה בין הערבים והיה לו לומר בערב על הדרך שאמר בבקר אלא בא ללמד שנחלק את הערב לשני ערבים ושש שעות אחרונות כלן בכלל ערב הן וחלקהו לשני חלקים שתי שעות ומחצה לכאן ושתי שעות ומחצה לכאן ושעה אחת אמצעית לעשייתו ומ"מ אינו אלא אסמכתא בעלמא שאלו היה מן התורה לגמרי לא היינו משנים את הזמן בערב הפסח מפני הפסחים אלא קרא אסמכתא בעלמא ומן הדין כל שמחצי שעה שביעית ולמעלה ערב הוא וחכמים תקנו באיחורו מן הטעם שהזכרנו וסמכוה מן המקרא ועל אותו סמך קבעו זמן תפלת מנחה קטנה לתשע שעות ומחצה:

**.25רמב"ם הלכות תמידין ומוספין פרק א**

הלכה ג

תמיד של בין הערבים שוחטין אותו משיאריך הצל ויראה לכל שהאריך, והוא משש ומחצה ומעלה עד סוף היום, ולא היו שוחטין אותו בכל

יום אלא בשמונה שעות ומחצה וקרב בתשע ומחצה, ולמה מאחרין אותו שתי שעות אחר תחילת זמן שחיטתו, מפני הקרבנות של יחידים או

של צבור, לפי שאסור להקריב קרבן כלל קודם תמיד של שחר, ולא שוחטין קרבן אחר תמיד של בין הערבים חוץ מקרבן פסח לבדו, שאי אפשר שיקריבו כל ישראל פסחיהן בשתי שעות.

הלכה ד

אין שוחטין את הפסח אלא אחר תמיד של בין הערבים…

הלכה ה

ערבי פסחים בין בחול בין בשבת היה התמיד נשחט בשבע ומחצה וקרב בשמונה ומחצה, כדי שיהיה להם פנאי לשחוט פסחיהם, ואם חל ערב פסח להיות ערב שבת היו שוחטין אותו בשש ומחצה בתחילת זמנו, וקרב בשבע ומחצה כדי שיהיה להם ריוח לצלות קודם שיכנס שבת.

**.26תלמוד בבלי מסכת פסחים דף סא עמוד א**

משנה. - …שחטו קודם חצות - פסול, משום שנאמר בין הערבים…

**.27רמב"ם הלכות קרבן פסח פרק א**

הלכה א

מצות עשה לשחוט את הפסח בארבעה עשר לחדש ניסן אחר חצות…

הלכה ד

שחיטת הפסח אחר חצות, ואם שחטו קודם חצות פסול, ואין שוחטין אותו אלא אחר תמיד של בין הערבים…

**.28תלמוד ירושלמי (וילנא) מסכת פסחים פרק ה**

הלכה א

הייתי אומר יקרב של שחר עם הנץ החמה ושל בין הערבים עם דמדומי החמה ת"ל בין הערבים. נאמר כאן בין הערבים ונאמר להלן בין הערבים מה בין הערבים שנאמר להלן משש שעות ולמעלן אף בין הערבים שנא' כאן משש שעות ולמעלן. מה חמית מימר בין הערבים משש שעות ולמעלן אף על פי שאין ראיה לדבר זכר לדבר [ירמי' ו ד] אוי לנו כי פנה היום [דף לא עמוד א] כי ינטו צללי ערב. מה ערב שנאמר להלן משש שעות ולמעלן אף ערב שנאמר כאן משש שעות ולמעלן.

**.29קרבן העדה מסכת פסחים פרק ה**

הלכה א

עם הנץ החמה. דכתיב בבקר:

עם דמדומי חמה. היינו לעתות ערב דכתיב בערב:

נאמר כאן. בתמיד בין הערבים:

ונאמר להלן. בפסח בין הערבים:

ופריך מה חמית מימר. מה ראית לומר דבין הערבים משמע משש שעות ולמעלן:

ומשני אע"פ שאין ראי' לדבר זכר לדבר וכו' [דף לא עמוד א] כי ינטו צללי ערב. ואימתי הצל נוטה למערב משש שעות ולמעלה והוא קורא אותו ערב:

**.30פני משה מסכת פסחים פרק ה**

הלכה א

הייתי אומר וכו'. ועדיין יכול אני לומר ולטעות בזמן שחיטת השני דשל שחר הוא קרב עם הנץ החמה דכתיב בבקר וא"כ של בין הערבים הוא זמן שקיעת החמה וזהו עם דמדומי חמה שמתחלת לשקוע וקרוב לערב ממש:

נאמר כאן וכו' ונאמר להלן. גבי פסח ושחטו אותו כל קהל עדת ישראל בין הערבים:

מה בין הערבים וכו'. ולקמן פריך א"כ יקרב מו' שעות ולמעלן:

מה חמית מימר בין הערבים וכו'. כלומר ובפסח גופי' מנא לך דבין הערבים דכתיב ביה היינו מו' שעות ולמעלה:

אע"פ שאין ראיה לדבר. ממש זכר לדבר איכא:

דכתיב אוי לנו וכו' [דף לא עמוד א] כי ינטו צללי ערב. והיינו משנטו הצללים וא"כ ילמד פסח דכתי' נמי גביה בערב שם תזבח את הפסח בערב מערב דהתם ומפרשת לבין הערבים דכתיב גביה היינו משינטו הצללים והדר ילפינן בין הערבים דתמיד מבין הערבים דפסח:

**.31מכילתא דרבי ישמעאל בא - מסכתא דפסחא פרשה ה**

…ר' נתן אומר מנין ראיה לבין הערבים שהוא משש שעות ולמעלה אף על פי שאין ראיה לדבר זכר לדבר. שנא' קדשו עליה מלחמה קומו ונעלה בצהרים אוי לנו כי פנה היום כי ינטו צללי ערב (ירמיה ו ד). רבי שמעון בן יוחאי אומר בא הכתוב להשית ראשון אחרון ואחרון ראשון מועד צאתך ממצרים לשחיטתו כבוא השמש לצלייתו בערב לאכילתו…

**.32ויקרא פרשת אמור פרק כג**

(ה) בחדש הראשון בארבעה עשר לחדש בין הערבים פסח ליקוק:

**.33רש"י ויקרא פרשת אמור פרק כג**

(ה) בין הערבים - משש שעות ולמעלה:

**.34ספרא אמור פרשה ט תחילת פרק יא**

(א) ובחודש הראשון בארבעה עשר יום לחודש בין הערבים, יכול משתחשך תלמוד לומר יום, או יום יכול משתי שעות תלמוד לומר בין הערבים, מה בין הערבים מיוחד משפנה יום, אף יום משפנה יום משש שעות ולמעלה, אע"פ שאין ראייה לדבר זכר לדבר, אוי לנו כי פנה יום כי נטו צללי ערב.

**.35תלמוד בבלי מסכת זבחים דף יא עמוד ב**

אמר עולא בריה דרב עילאי: בין שני ערבים. תמיד דכתיב ביה: בין הערבים, הכי נמי דכולי יומא כשר! התם מדכתיב: את הכבש אחד תעשה בבקר, מכלל דבין הערבים - בין הערבים ממש. אימא: חד בבקר, אידך כוליה יומא! אחד בבקר, ולא שנים בבקר.

**.36רש"י מסכת זבחים דף יא עמוד ב**

בין שני ערבים - מעלות השחר עד שקיעת החמה דהיינו בין סוף ערב דאתמול ותחילת ערב דאורתא.

ואימא חד בבקר - את הראשון לא ישהא יותר מחצות והשני כל היום זמנו רצה שחרית רצה ערבית כדכתיב בין הערבים דמפרשת ליה כל יומא.

ולא שנים בבקר - הלכך על כרחך צריך להשהות השני עד הערב.

**.37בראשית פרשת בראשית פרק א**

(ה) ויקרא אלהים לאור יום ולחשך קרא לילה ויהי ערב ויהי בקר יום אחד:

**.38רבינו חננאל מסכת פסחים דף נח עמוד א**

…ופשיט רבא מצותה בתמיד של בין הערבים מכי ינטו צללי ערב מאי טעמא בין הערבים משעה שמתחיל היום להעריב משמע דתחלת שעה שביעית הוא בין שני הערבים בין ערב דאתמול לערב דהאידנא שכל הלילה נקרא ערב שנאמר (בראשית א ה) ויהי ערב ויהי בקר ונמצאת מצות התמיד מתחלת שביעית…

**.39רמב"ן שמות פרשת בא פרק יב**

(ו) בין הערבים - …והנכון בעיני בזה, כי הלילה נקרא "ערב", כמו שנאמר…ויהי ערב ויהי בקר (בראשית א ה), על תחלת הלילה כצאת הכוכבים…ויקרא ג"כ סוף היום "ערב" וכן הן עוד היום גדול...וכעלות השמש, וכל עת היותו במזרח, יקרא בקר…כי בבקר האור במזרח, ובערב הוא במערב, ובאמצע היום בגובה הרקיע מאיר לכל הצדדין. וכאשר יעברו הצהרים ויסור השמש מזרוח בשני הצדדין יקרא "ערבים" מפני שיערוב השמש משני הצדדין ההם, והזמן הזה הוא כל עת זרוח השמש ברקיע…

ואמר "בין הערבים", כי "בין" במקום הזה איננו מבדיל, אבל הוא כענין בתוכם…וכן בין הערבים. ולא נאמר בערבים, שלא יהיה במשמע ערב ימים רבים. והנה אמר הכתוב שנשחט את הפסח בתוך הערבים, כי זמן השחיטה מן התורה הוא משש שעות ולמעלה עד תחלת שקיעת החמה, וכן אמר בארבעה עשר לחדש בן הערבים פסח לה' (ויקרא כג ה)…

ויתכן שיהיה הלשון כדברי רש"י, שני ערבים, ערב בקר וערב יום…ומנחה לשון מנוחת השמש והשקט אורו הגדול…והן מנחה גדולה ומנחה קטנה שהזכירו חכמים (ברכות כו ב)…

**.40ספר השרשים לרד"ק**

ערב - …בין הערבים (שמות יב, ו), הוא מעת נטות השמש למערב והוא משש שעות ולמעלה ער הלילה. ואמר ערבים שהם שנים כי מעת שתתחיל השמש לנטות הוא הערב האחד ואחר ביאת השמש הוא הערב השני ובין הזמן הזה הוא מה שאומר עליו בין הערבים…

**.41גור אריה שמות פרשת בא פרק יב**

(ו) ולשון בין הערביים כו'. רוצה לומר כי "ערב" מקרי כל דבר שחשך, כמו שנאמר (ר' ישעיה כד, יא) "ערבה שמחתי", ומפני כי מן תחלת שבע היום מתחיל לערוב, לפי שהיום יורד, והלילה הוא גם כן נקרא "ערב", לכך השעות שביניהם נקראו "בין הערבים"…ואני אומר כי נקרא "בין הערביים" הזמן שהוא בין הימים, כלומר בין יום שעבר ובין יום שנכנס, שכאשר היום שעבר סר לגמרי אז מתחיל היום לערב - אז נקרא הזמן ההוא "בין הערביים"…כאילו כתיב בין הימים…

**.42משנה מסכת ברכות פרק א**

משנה א

מאימתי קורין את שמע בערבית…

**.,43שנות אליהו הקצר מסכת ברכות פרק א**

בערבין. פי' בערב השני של בין הערבים שערב הראשון הוא מיד אחר חצות משינטו צללי ערב. וערב השני הוא אחר שקיעת החמה וז"ש בין הערבים בין אותן שני ערבין:

**.44שמות פרשת כי תשא פרק לד**

(כה) לא תשחט על חמץ דם זבחי ולא ילין לבקר זבח חג הפסח:

**.45רש"י שמות פרשת כי תשא פרק לד**

(כה) לא תשחט וגו' - לא תשחט את הפסח ועדיין חמץ קיים…

**.46תלמוד בבלי מסכת פסחים דף ה עמוד א**

רבא אמר מהכא: לא תשחט על חמץ דם זבחי - לא תשחט הפסח ועדיין חמץ קיים.

**.47רש"י מסכת פסחים דף ה עמוד א**

לא תשחט על חמץ וגו' - ושחיטת פסח זמנה מתחלת שבע, שהוא בין הערבים, שכבר נוטה חמה לצד שקיעתה, והכי אמרינן בפרק אמר להן הממונה (יומא כח, ב): צלותיה דאברהם מכי משחרי כותלי - דהיינו מחצות ואילך, וגמרינן מינה דשחיטת התמיד מתחלת שבע, וקשיא לן התם מתניתין דתמיד נשחט בשש שעות ומחצה, ומשני לן: שאני כותלי בית המקדש דלא מכווני - רחבין תחתיהן מאד, ולא משתחרי עד שש ומחצה.

**.48רמב"ם הלכות חמץ ומצה פרק א**

הלכה ח

אסור לאכול חמץ ביום ארבעה עשר מחצות היום ולמעלה שהוא מתחלת שעה שביעית ביום, וכל האוכל בזמן הזה לוקה מן התורה שנאמר +דברים ט"ז+ לא תאכל עליו חמץ, כלומר על קרבן הפסח, כך למדו מפי השמועה בפירוש דבר זה לא תאכל חמץ משעה שראויה לשחיטת הפסח שהוא בין הערבים והוא חצי היום. +/השגת הראב"ד/ וכל האוכל בזמן הזה לוקה מן התורה. א"א מלקות מחצות ואילך אינו מחוור דכיון דקי"ל כר"ש /פסחים/ (כח) בלפני זמנו ואחר זמנו דלא דריש הנך קראי לא תאכל לא תאכלו בלפני זמנו ולאחר זמנו נהי דאסור באכילה מן התורה מביום הראשון תשביתו שאור או מלא תשחט על חמץ כדרבא /פסחים/ (ה) אבל איסור הנאה ליכא מן התורה ומלקות נמי ליכא.+

**.49תלמוד בבלי מסכת יומא דף כח עמוד ב**

אמר רב ספרא: צלותיה דאברהם מכי משחרי כותלי. אמר רב יוסף: אנן מאברהם ניקום וניגמר…אלא אמר רבא: רב יוסף הא קא קשיא ליה; דתנן: חל ערבי פסחים להיות בערב שבת - נשחט בשש ומחצה וקרב בשבע ומחצה. ונשחטיה מכי משחרי כותלי! - מאי קושיא? ודילמא כותלי דבית המקדש בשש ומחצה משחרי, משום דלא מכווני טובא! אי נמי: שאני אברהם דאיצטגנינות גדולה היתה בלבו, אי נמי: משום דזקן ויושב בישיבה הוה.

**.50רש"י מסכת יומא דף כח עמוד ב**

צלותיה דאברהם - תפלת הערב שלו.

מכי משחרי כותלי - חומות הפונות למזרח, שהלבינו מהנץ החמה הבאה מן המזרח ונוצצת עליהן, ובתחילת שבע שעות, שהחמה באמצע הרקיע בראש כל אדם - אינה עושה עמוד, אלא תחתיהן משחירין אותן הכתלים לפי שאין חמה נוצצת אלא בראש הכותל בעוביו, ומיצל חודו של שפת עוביו על זקיפת הכותל ומשחרת, מההיא שעתא נוטים צללי ערב, וקרוי ערב.

אנן מאברהם ניקום ונגמר - באת ללמדנו להיות זריזין כאברהם?

חל להיות בערב שבת - הוצרך למהר תמיד של בין הערבים בכל יכולת, לפי שפסחים נשחטו אחריו, וצריך לצלותן מבעוד יום, ואמרינן התם: מוקמינן ליה אדיניה, מכי ינטו צללי ערב, וקתני: נשחט התמיד בשש ומחצה, ואי מכי משחרי כותלי מיקרי בין הערבים - נשחטיה מכי משחרי, דהיינו מתחלת שבע.

דלא מכווני - לא הוו זקופים בצמצום, ולפי שהחומה היתה רחבה מלמטה, והולכת ומתקצרת ועולה, ולפיכך אין חודו של שפת עוביו למעלה מיצל על זקיפתו להשחירו, עד שתימשך חמה למערב.

איצטגנינות - להיות בקי בהליכות המזלות ותחילות השעות, דהכי תניא בבבא בתרא (טז, ב) וה' ברך את אברהם בכל - איצטגנינות גדולה היתה בלבו, וכל מלכי מזרח ומערב משכימין לפתחו לשאול במזלות.

**.51תוספות ישנים מסכת יומא דף כח עמוד ב**

ואנן מאברהם ניקו וניגמר כו'. פירש בקונטרס צלותיה דאברהם כו' ויש לנו ללמוד ממנו ופריך ואנן מאברהם ניקו וניגמור פי' מי יוכל למהר כמותו אמר רבא תנא מאברהם גמר ור"ת פי' ואנן מאברהם ניקו וניגמור והלא חצי שש וחצי שבע חמה עומדת בראש כל אדם ואין זמן תפלה עדיין ואמר רבא תנא מאברהם גמר שבקי בהלכה היה ואע"פ שקודם מתן תורה היה וקאמר רב יוסף הכי קא קשיא ליה דודאי משנה פליגא אדאברהם כי גם כשהיו ממהרין התמיד לא היו ממהרין בתחילת שבע ומשני דילמא שאני כותלי בהמ"ק דלא מכווני פי' שלא רצו בכוונה למהר שחיטת התמיד מתחילת שבע לפי שיראו שוחטי פסחים אי חמה עומדת בראש כל אדם ויאמרו כי בעבורם מהרו שחיטת התמיד שלא כהלכתו או שמא יטעו ויקדימוהו ומביאו לבית הפסול אי נמי שאני אברהם דהיה לו איצטגנינות כו' וכל החכמים כמותו יוכלו למהר כמותו ולא כל אדם אי נמי זקן היושב בישיבה היה ולא נלמד כל אדם ממנו. ר"ת. אך יש לתמוה מאי פריך וכי בשביל שיש לנו ללמוד מאברהם שזריזין מקדימין למצות נלמוד ממנה למהר תפלת המנחה שלא כדין:

**.52תוספות מסכת פסחים דף נח עמוד א**

מוקמינן ליה אדיניה בו' שעות ומחצה - בריש אמר להן הממונה (יומא דף כח:) פריך ונשחטיה מכי משחרי כתלי פי' מתחלת שבע ומשני משום דלא מכווני.

**.53פסקי תוספות זבחים פרק א - כל הזבחים**

ד הגיע זמן מנחה כמו שעה שביעית יתפלל מנחה ואח"כ מוסף אבל לא הגיע והקדים מנחה למוסף יצא אבל לכתחילה לא וביום הכיפורים צריך ליזהר שלא יאחר מוספים עד חצות שאז היה צריך להקדים מנחה מיהו לא נהנו העולם כן…

**.54תוספות מסכת נדה דף סג עמוד ב**

מן המנחה ולמעלה - פירש"י סוף שש שמאז נוטי' צללי ערב ופי' רשב"ם דאף על גב דאמר בתמיד נשחט (פסחים נח.) דזמן המנחה לכל המוקדם הוי מששה שעות ומחצה ואילך היינו משום דלא קים לן שפיר בשיעור שעות היום אבל מן הדין הוא מתחילת ז'…

**.55רש"י מסכת נדה דף סג עמוד ב**

מן המנחה - היינו משש שעות ולמעלה מכי ינטו צללי ערב ובשבע כבר נטו הצללים שהחמה במערב.

**.56רש"י מסכת שבת דף ט עמוד ב**

מנחה גדולה - התחלת זמן תמיד של בין הערבים מכי מתחיל להעריב, דהיינו מחצי שבע ולמעלה, דהא חצי שש וחצי שבע חמה עומדת בראש כל אדם, וקודרת כנגדה למטה, ואינה נוטה לשום צד, ומחצי שבע ולמעלה נוטה ברקיע למערב, סמוך למנחה מהתחלת שבע.

**.57רש"י מסכת פסחים דף צג עמוד ב**

חמשה עשר מילין - …ושעת שחיטה מחצות היום ואילך, דבין הערבים כתיב ביה כתמיד, ותמיד, אף על פי שנשחט בשש ומחצה זמנו מן התורה מתחלת שבע ואילך, שמתחלת החמה להתעקם כלפי מערב קצת, ומשחרי כותלי, דהכי אמרינן ביומא בפרק שלישי (כח, ב): צלותיה דאברהם מכי משחרי כותלי, והיינו מחצות היום ולהלן, ופרכינן עלה מהא דתנן: תמיד נשחט בשש ומחצה, ומשני: שאני כותלי בית המקדש דלא מכווני רחבם מתחתיהן, ולא משחרי בעיקום פורתא עד חצי שבע, ומיהו, זמן שחיטה מתחלת שבע ואילך ונמשך עד שתשקע החמה…

**.58רבי עקיבא איגר מסכת פסחים דף נח עמוד א**

רש"י ד"ה אלא אמר רבא דהיינו מחצי שבע וכ"כ רש"י שבת ד"ט ע"ב ד"ה מנחה גדולה. וצ"ע מסוגיא דיומא דף כח ע"ב ורש"י לקמן דף צג ע"ב ד"ה ט"ו מילין.

**.59בית הבחירה (מאירי) מסכת פסחים דף נח עמוד א**

אמר המאירי תמיד נשחט בשמונה ומחצה פי' כבר ידעת ששני תמידין היו קריבין עולה בכל יום אחד של שחר ואחד של בין הערבים ותמיד של שחר כבר ביארנו במסכת יומא פרק ממונה שזמן שחיטתו משהאיר פני מזרח אבל אם שחטו קודם לכן פסול אבל תמיד הערב מן התורה זמנו משהתחיל השמש לנטות למערב נטייה הניכרת והוא משנטה חצי שעה משעה שביעית וזהו שש ומחצה שחצי האחרון של שעה ששית וחצי ראשון של שעה שביעית צל כל דבר עומד תחתיו ואינו נוטה לכאן ולכאן אבל מחצי שעה שביעית ואילך נטייתו ניכרת עד שכל שאדם עומד בפני החמה צלו נוטה למזרח…

**.60בית הבחירה (מאירי) מסכת יומא דף כח עמוד ב**

כבר ביארנו במקומו שאע"פ שמצוה מן התורה להתפלל מ"מ ענין התפלות וקביעות זמניהם אינו מן התורה וחכמים התקינו ענינם כנגד התמידין שחרית כנגד תמיד של שחר ומנחה כנגד תמיד של בין הערבים ומוסף כנגד קרבן מוסף וערבית כנגד איברי תמיד של בין הערבים שמתאכלין כל הלילה ומתוך שהיה התמיד קרב בכל יום בתשע ומחצה תקנו זמנה בשיעור זה והיא הנקראת מנחה קטנה ומתוך שאם חל ערב פסח בערב שבת מתוך שאין צליית הפסח עד לאחר התמיד וכן שאין צלייתו דוחה שבת היו צריכים למהר התמיד והיה נשחט בשש ומחצה וקרב בשבע ומחצה ומתוך כך אמרו ברכות כ"ו ב' שהמתפלל משש ומחצה ומעלה יצא ומזמן זה ולמעלה הגיע זמן חובה והיא הנקראת מנחה גדולה:

**.61אבן האזל הלכות תמידין ומוספין פרק א**

הלכה ג

משיאריך הצל ויראה לכל, בחדושי המאירי כתב שהוא מן התורה, וכן משמע מדברי הרמב"ם וביומא דף כ"ח על הא דאמר צלותא דאברהם מכי משחרי כותלי פריך ולשחיטה מתחלת שבע, ומשני משום דלא מכווני ומדברי התוס' שהביאו זה על הך דינא דנשחט בשש ומחצה מוכח דסוברים דעיקר דינו בתחלת שבע…

**.62בכור שור מסכת פסחים דף נח עמוד א**

תוס' בד"ה מוקמינן ליה כו' ונשחטיה מכי משחרי כותלי כו'. אין כוונת התוס' לחלוק אמ"ש רש"י דהשמש נוטה למערב בחצי שבע דא"כ ה"ל להתוספות לכתוב דרך קושיא אלא צ"ל דגם כוונת רש"י דלא נודע נטית הצל כ"א בחצי שבע דצל אדם נמי אינו ניכר בתחלת שבע דלא מכוון נמי כל כך ואפשר שזהו כוונת התוספות בהביאם כאן קושית הגמרא דיומא ותירוצו שנראה שהוא כאן שלא לצורך כלל לפרושי דברי רש"י שאינו סותר הגמ' דשם…

**.63ערוך לנר מסכת נדה דף סג עמוד ב**

בד"ה מן. פי' רש"י סוף שש שאז נוטין צללי ערב. בפסחים (נח א) כתב רש"י ד"ה אלא וז"ל חצי שש וחצי שבע היא עומדת באמצע הרקיע ואין צל נוטה אלא צל כל אדם תחתיו עכ"ל ומזה נראה שדעתו דנטיית צללי ערב היא מחצי שבע ולא מסוף שש וא"כ דבריו סותרים זא"ז אבל נראה שזה תלי בב' תירוצי הגמרא ביומא (כח ב) דקאמר ודלמא כותלי דביהמ"ק בו' ומחצה משחרי משום דלא מכוונו טובא א"נ שאני אברהם דאצטגנינות גדולה היתה בלבו ע"ש דלתי' הראשון גם לדידן מו' ולמעלה חמה נוטה למערב רק דבביהמ"ק לא הי' ניכר משום דלא מכווני אבל לתי' א"נ לדידן לא ניכר נטיה למערב עד חצי שבע ולכן הכא פי' רש"י ע"פ פי' הראשון דיומא ובפסחים מפרש ע"פ תי' השני:

**.64רשימות שיעורים (רי"ד סולובייצ'יק) מסכת ברכות דף כו עמוד ב**

א. גדר דין חצות ומחצה

עיין ברש"י (ד"ה מנחה גדולה) וז"ל אם בא להקדים תמיד של בין הערבים אינו יכול להקדימו קודם שש ומחצה דבין הערבים כתיב ביה מכי ינטו צללי ערב משהחמה נוטה למערב דהיינו משש ומחצה ולמעלה דאמר מר חצי שש וחצי שבע חמה עומדת בראש כל אדם באמצע הרקיע עכ"ל. ומפשטות לשון רש"י משמע דזמן מנחה גדולה משש ומחצה הוי מה"ת, דמשש ומחצה הוי בין הערבים.

…והנה עיין בגמ' פסחים (דף ה א) דמבואר דרבא סובר שחמץ אסור משש שעות למעלה מחמת האיסור דלא תשחט על חמץ דם זבחי. ופרש"י (ד"ה לא תשחט) וז"ל ושחיטת פסח זמנה מתחלת שבע שהוא בין הערבים שכבר נוטה חמה לצד שקיעתה והכי אמרינן בפ' אמר להם הממונה צלותיה דאברהם מכי משחרי כותלי דהיינו מחצות ואילך וגמרינן מיניה דשחיטת התמיד מתחלת שבע וקשיא לן התם מתני' דתמיד נשחט בשש שעות ומחצה, ומשני לן שאני כותלי בית המקדש דלא מיכווני רחבין תחתיהן מאד ולא משתחרי עד שש ומחצה עכ"ל. ומשמע שמה"ת זמן התמיד הוא משש שעות ולמעלה ומשו"ה איסור חמץ חל בשש שעות ומעלה, והדין שאין התמיד נשחט עד שש ומחצה הוא דין מדרבנן משום דכותלי המקדש לא מיכווני.

אמנם עיין ברמב"ם (פ"א מהל' תמידין ומוספין הל' א' - ב')…ומלשון הרמב"ם משמע דחצות ומחצה הוי דינא דאורייתא, וכדחזינן דהשוה זמן תמיד של שחר לתמיד של בין הערבים וכלל לזמנים אלו בעיקר זמן מצות עשה דהקרבת תמידין מן התורה, ומשמע מדבריו דזמן דשש ומחצה מדאורייתא הוא, וכמו שזמן תמיד של שחר מה"ת, הוא הדין דזמן שש ומחצה האמור לגבי תמיד של בין הערבים נמי חל מן התורה…

ב. גדר דין חצות ומחצה לפי הרמב"ם

…ונראה דלפי הרמב"ם זמן המחייב של קרבן פסח הוא חצות, אבל זמן הכשר וקיום הקרבת הקרבן חל רק אחרי חצות ומחצה. והרמב"ם סובר שאיסור חמץ תלוי בזמן המחייב של הקרבן דהיינו בחצות, ולא בשעת הכשר הקרבת הקרבן שהוא בחצות ומחצה. דלשיטת הרמב"ם האיסור דלא תשחט על חמץ דם זבחי חל בזמן המחייב את הקרבן, ולא בזמן מעשה הבאת הקרבן, ומשו"ה מחצות ואילך חל האיסור…

**.65רמב"ם הלכות תפילה ונשיאת כפים פרק א**

הלכה ה

וכן תקנו שיהא מנין התפלות כמנין הקרבנות, שתי תפלות בכל יום כנגד שני תמידין וכל יום שיש קרבן מוסף תקנו בו תפלה שלישית כנגד קרבן מוסף, ותפלה שהיא כנגד תמיד של בקר היא הנקראת תפלת השחר, ותפלה שכנגד תמיד של בין הערבים היא הנקראת תפלת מנחה ותפלה שכנגד המוספין היא נקראת תפלת המוספין.

**.66רמב"ם הלכות תפילה ונשיאת כפים פרק ג**

הלכה ב

כבר אמרנו שתפלת המנחה כנגד תמיד של בין הערבים תקנו זמנה, ולפי שהיה התמיד קרב בכל יום בתשע שעות ומחצה תקנו זמנה מתשע שעות ומחצה והיא הנקראת מנחה קטנה, ולפי שבערב הפסח שחל להיות בערב שבת היו שוחטין את התמיד בשש שעות ומחצה, אמרו שהמתפלל מאחר שש שעות ומחצה יצא, ומשהגיע זמן זה הגיע זמן חיובה וזו היא הנקראת מנחה גדולה.

הלכה ד

הא למדת שזמן מנחה גדולה משש שעות ומחצה עד תשע שעות ומחצה, וזמן מנחה קטנה מתשע שעות ומחצה עד שישאר מן היום שעה ורביע, ויש לו להתפלל אותה עד שתשקע החמה.

**.67שולחן ערוך אורח חיים הלכות תפילת המנחה סימן רלג**

סעיף א

מי שהתפלל תפלת המנחה לאחר ו' שעות ומחצה ולמעלה, יצא. ועיקר זמנה מט' שעות ומחצה ולמעלה…

**.68מגן אברהם סימן רלג**

א ולמעלה יצא. משמע דקודם לכן לא יצא, ואע"ג דבאמת זמנה אחר ו' שעות כדאיתא ביומא דף כ"ח מ"מ כיון דאין אנו בקיאין לא יצא:

**.69מחצית השקל אורח חיים סימן רלג**

(א) ולמעלה כו'. מכל מקום כיון דאין אנו בקיאין כו'. שם אמרינן לתירוץ השני אע"ג דאברהם אבינו התפלל מנחה מיד אחר חצות, מכל

מקום לדידן אין מקריבין תמיד של בין הערבים עד שש ומחצה, דשאני אברהם דאצטגנינות גדולה היתה בלבו, והיה יודע לכוין חצות היום ממש. אבל אנחנו אין אנו בקיאים כולי האי, ושמא יטעו, ולכן הוסיפו חצי שעה. ועיין בפרי חדש בסימן זה, ובספר חק יעקב סימן תנ"ח [ס"ק א]:

**.70ברכי יוסף אורח חיים סימן רלג**

א. דין א. לאחר שש שעות ומחצה וכו'. הרב פר"ח בלקוטים הביא ראיות דזמנה מחצות היום ואילך, דהיינו מתחילת שעה שביעית. וק"ק דלא זכר להסתייע ולהביא ראיה ממ"ש התוס' בנדה דף ס"ג ע"ב דרש"י ורשב"ם והתוס' שם סברי הכי. וז"ל התוס', דאע"ג דאמרינן בתמיד נשחט דזמן המנחה לכל המוקדם הוי מששה ומחצה ואילך, היינו משום דלא קים לן שפיר בשעות היום, אבל מן הדין הוא בתחילת שבע, עכ"ל. וכן משמע מפסקי התוס' פ"ק דזבחים (אות ד) שכתבו צריך ליזהר שלא יאחר מוספין עד חצות שאז היה צריך להקדים מנחה, עכ"ל. משמע דאחר חצות מיד הוא זמן מנחה…

**.71באר היטב אורח חיים סימן רלג**

(א) יצא. אם בדיעבד התפלל בתחלת שעה שביעית דהיינו אחר ו' שעות לא יצא מ"א והיד אהרן. ובית יעקב סימן צ"א פסק דיצא:

**.72ערוך השולחן אורח חיים סימן רלג**

סעיף יג

…ויש מי שאומר שאם התפלל קודם חצי שבע דלא יצא [מג"א סק"א] וקשה לומר כן דכיון דזהו רק משום חשש טעות ותפלה דרבנן למה לא יצא וכ"כ אחד מן הגדולים בפשיטות דיצא [פר"ח בסי' זה] והביא כמה ראיות לזה ע"ש וממשנה דתפלת השחר ראיה ברורה כמ"ש:

**.73משנה ברורה סימן רלג**

(א) שהתפלל וכו' - דתפלת המנחה כנגד תמיד של בין הערבים תקנוה וזמן שחיטתו מדאורייתא התחלתו אחר שש שעות ומחצה דהיינו חצי שעה אחר חצות היום…

(ב) ומחצה ולמעלה יצא - משמע דמקודם לכן לא יצא אפילו דיעבד [כ"כ מ"א ודה"ח וברכ"י] ויש מאחרונים דס"ל דאף דלכתחלה אסור להתפלל קודם שנשלם החצי שעה שאחר חצות מ"מ בדיעבד שהתפלל בזו החצי שעה לא יתפלל שנית…

**.74שער הציון סימן רלג**

(ו) פרי חדש ובית יעקב ומגן גבורים וכן משמע קצת בפרי מגדים באשל אברהם. ובאמת אף דאין אנו בקיאין ומשום זה אסור מקודם, מי גרע מספק התפלל או לא התפלל דאינו חוזר ומתפלל, ויש לדחות, דכיון שקבעו חז"ל זמני התפלות והם אמרו וי"ו ומחצה, הוי מתחלה כלא התפלל בזמנה. וצריך עיון למעשה:

(ח) ונראה לי, דאף החצי שעה שאחר חצות למנחה גדולה הוא גם כן שעות זמניות, דהא בגמרא איתא תרוויהו כי הדדי, ט' ומחצה למנחה קטנה ושש ומחצה למנחה גדולה, וכי היכי דשם הוא זמניות הכי נמי במנחה גדולה הוא זמניות, אף דלכאורה כיון דהוסיפו חצי שעה הוא כדי שלא יטעו דאין אנו בקיאין, צריך להיות תמיד חצי שעה, ועדיין צריך עיון:

**.75רשימות שיעורים (רי"ד סולובייצ'יק) מסכת ברכות דף כו עמוד ב**

א. גדר דין חצות ומחצה

…הנה יש לחקור בגדר תקנת החכמים דמקריבין התמיד בשש ומחצה מטעם כתלי המקדש, האם תקנו שמדרבנן זמן חצות גופיה מתחיל משש ומחצה, והתקנה הויא הגדרה בחצות גופא. או"ד דרבנן תיקנו דין בפני עצמו שמוסיפים חצי שעה על חצות. ונפקא מינה לענין מי שהתפלל בדיעבד מנחה באותה חצי שעה שבין חצות לשש ומחצה, האם צריך להתפלל עוד פעם או לא. דאי מדרבנן חצות אינו מתחיל אלא משש ומחצה, דהתקנה דרבנן שמקריבין התמיד בשש ומחצה הויא הגדרה בעצם הזמן דחצות אם כן דיינינן ליה כמתפלל לפני חצות, וקודם זמנו אין תפלתו תפלה. אבל אם החצי שעה הוי תוספת בפני עצמה אף דלכתחילה אין להתפלל עד אחרי החצי שעה, אבל מכל מקום אין זה מעכב בדיעבד שהרי המחייב דחצות חל בשש…ויתכן עוד נפקא מינה בזה לענין מחלוקת הפוסקים אי החצי שעה הוי לפי שעות זמניות או לפי שעות שוות, דאי שש ומחצה הוי דין בחצות פשיטא דצ"ל שש ומחצה שעות זמניות דכל הזמנים הוי זמניות, אבל אי הוי רק גזירה של הוספת חצי שעה אפשר לומר דבענין רק חצי שעה משעות רגילות…